Mám nízky spodný tlak
Nízky spodný tlak
Dobrý deň,
ďakujeme za Vašu otázku.
Nízky spodný tlak sa označuje ako diastolický, ktorého normálne hodnoty sa zvyčajne pohybujú medzi 60 a 80mmHg. Ak je hodnota nižšia ako 60mmHG, považuje sa za nízky. To môže mať niekoľko príčin, a to napríklad dehydratácia, krvácanie, problémy so srdcom, nedostatočná činnosť štítnej žlazy i vedľajšie účinky niektorých liekov. Spozornieť treba, ak sa pridružia sprievodné príznaky ako závraty a točenie hlavy, rozmazané videnie, únava, slabosť, mdloby.
Na určenie presnej príčiny nízkeho tlaku, je potrebné lekárske vyšetrenie. Vzhľadom na to, odporúčam návštevu lekára.
Prajem pekný zvyšok dňa.
S pozdravom,
PharmDr. Anna Pacalajová